Diari Oficial de la Generalitat Valenciana


Sumari del DOGV 5176, del 13-01-2006 (2006/87)

Informació pública de l'alternativa tècnica del programa d'actuació aïllada del programa de reforma interior Supermercado La Nucia, a la Nucia.
-----------------------------------------------------------------------------------------------------------------------------------------------

### Dades del document

Número de DOGV
:   5176

Data del DOGV
:   13-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/87


Organisme emissor
:   Mencortes, SL

Tipus de document
:   Anunci

Informació pública de l'alternativa tècnica del programa d'actuació aïllada del programa de reforma interior Supermercado La Nucia, a la Nucia. [2006/Q87]
  
La mercantil Mencortés, SL, ha formulat a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), una alternativa tècnica de programa d'actuació aïllada l'àmbit d'actuació de la qual és la unitat d'execució única del programa de reforma interior Supermercado La Nucia, al terme municipal de la Nucia.
  
La proposta esmentada, que comprén memòria justificativa del programa d'actuació aïllada, pla de reforma interior de millora amb annex d'homologació modificativa, estudi d'impacte mediambiental, estudi del paisatge, reparcel·lació voluntària i avantprojecte d'urbanització, ha sigut protocol·litzada a la Notaria de Juan G. Jiménez Giménez, amb domicili a la Vila Joiosa, carrer de Pizarro, número 13. En aplicació del que establixen els articles 48, 52 i 69 en relació amb el 46.3 de la Llei Reguladora de l'Activitat Urbanística, procedix sotmetre l'esmentat programa, amb tota la documentació annexa, a informació pública per un termini de 20 dies, comptadors des del sendemà de la publicació d'este anunci en el Diari Oficial de la Generalitat Valenciana (DOGV).
  
Durant este termini, la documentació a què es fa referència, així com l'expedient administratiu, es podran consultar a esta notaria indicada i s'hi podrà sol·licitar una còpia o exhibició de l'acta de protocol·lització dels projectes esmentats, o bé, a la Secretaria de l'Ajuntament de la Nucia, i s'hi poden presentar al·legacions i/o altres alternatives tècniques.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis es prorrogaran per 20 dies, si durant els 10 primers dies d'informació pública alguna persona es compromet a presentar una alternativa tècnica substancialment diferent de la inicial, i en presta caució en la quantia que reglamentàriament es determine. L'acte d'obertura de pliques tindrà lloc a la seu de l'Ajuntament de la Nucia el dia següent hàbil a la conclusió del termini per a presentar-les, tret del supòsit que este dia siga dissabte, i en este cas caldrà entendre el dia hàbil immediatament posterior, i durant els 10 dies següents totes les actuacions podran ser objecte de consulta i al·legació per les persones interessades.
  
Tot això es comunica únicament als efectes d'assabentar els qui consten al Cadastre com a titulars de drets afectats per l'actuació proposada.
  
ANNEX
  
Titulars amb domicili desconegut:
  
Polígon 017, parcel·la 020: Erich Maase.